《敬摹亚圣像立石台郡学宫诗以记之》
清代·许青麟

巍巍圣德，孰与比隆。知言有素，浩气常充。战国邪说，莫知所终。

辟之距之，不愧禹功。乃审厥像，勒石鸠工。尊为圣配，奉诸学宫。

其容作肃，惟貌则恭。蓬瀛瞻仰，多士尊崇。而今而后，吾道已东。

作者简介：许青麟，清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。